שיחה:בית העלמין היהודי סבסטופול בבוקרשט

message: הקישור אותו הוספתי היה נכון ולא היה מקום לבטל אותו. הקישור קיים גם בערך ברומנית. שם הרחוב שונה אחרי מלחמת קרים וההסבר נתון בהערת שוליים 3 בערך ברומנית:
În timpul Războiului Crimeii (1853-1856), trupele expediţionare franco-engleze au fost oprite timp de aproape un an în faţa Sevastopolului - principalul port al flotei militare ruse de la Marea Neagră. Bucureştenii au transformat, în glumă, pe Sebastopol în Sevastopol, locul unde se împotmoliseră aliaţii, nume care, ulterior, a fost oficializat de primărie”,
טוב יהיה אם תחזיר את הקישור Ilanagl • שיחה 13:35, 11 באפריל 2024 (IDT)
replies: text: אילנה, ראשית, יש כלל בוויקיפדיה שלא עושים קישור לחלק ממושג וכאן מדובר במושג "רחוב סבסטופול" ולא בעיר "סבסטופול". בנוסף לכך, ויקיפדיה עברית אינה שלוחה של ויקיפדיה רומנית ואם רצית להעביר משהו מוויקיפדיה רומנית, היית צריכה לעשות זאת בצורה שלמה ולא תוך הסתמכות על הערת שוליים בוויקיפדיה רומנית, הערה שלא תורגמה לעברית. בצדק לא תורגמה ההערה לעברית כי כל האנקדוטה/הבדיחה אינה נוגעת לנושא הערך (בית עלמין) וגם מבוססת על משחק מילים, שלא מתאים לשפה העברית עם הבדלים בין מושגים שונים ודומים. בברכה. ליש • שיחה 20:58, 11 באפריל 2024 (IDT)
replies: text: :לא ידוע לי על כלל כזה, אבל בכל מקרה שינוי שם הרחוב לאחר מלחמת קרים דורש הסבר. הקישור, כפי שביצעתי אותו הוא הדרך הפשוטה לספק את ההסבר. אם אתה מתנגד לו, וגם להסבר שניתן בוויקיפדיה הרומנית, אתה יכול לספק הסבר אחר, או פשוט להשמיט את כל עניין שינוי השם, שאינו עקרוני כלל להבנת הערך. זכור שכל עובדה המצויינת בוויקיפדיה צריכה להיות מתועדת ולהסתמך על מקורות מהימנים. Ilanagl • שיחה 10:47, 12 באפריל 2024 (IDT)
replies: text: ::הערך הזה אינו על רחוב סבסטופול, אלא על בית עלמין, לכן אין שום צורך בהסבר לשינוי שם הרחוב. הוספת פרטים טפלים, שאין להם קשר לנושא הערך, רק מפריע למיקוד העניין בערך עצמו.

text: ::אם כל כך חשוב לך לספר את סיפור שינוי השם, הדרך לעשות זאת היא לכתוב ערך על הרחוב, שם יתאים הסיפור. אני וחושש שערך על רחוב צדדי בבוקרשט עלול להזמין תבנית חשיבות, אך זה כבר עניין אחר או כפי שאומרים ברומנית, מרק דגים אחר (גם ביטוי זה קשה להסבר בעברית). בברכה. ליש • שיחה 11:09, 12 באפריל 2024 (IDT)
replies: text: :::ההיסטוריה של הרחוב מעניינת רק בהקשר להיסטוריה של בית העלמין. ההיסטוריה של  בית העלמין נגזרת במידה רבה מההיסטוריה של הרחוב- השם, המיקום שגרם לסגירתו של בית העלמין וגם הסיבה שגרמה להקמתו במקום זה.

text: :::אני מעוניינת בהסטוריה של בית העלמין מיום הקמתו ועד ליום סגירתו בשנת 1864. הדבר לא מתועד כראוי בערך שתרגמת מרומנית.

text: :::הקטע:

text: :::"בית עלמין זה הוקם במאה ה-17 ברחוב פיליפסקולוי במספרים 13 עד 17 בבוקרשט, אז בירת נסיכות ולאכיה. אחרי מלחמת קרים שונה שם הרחוב לרחוב סבסטופול. המצבה הישנה ביותר, על פי הכתוב עליה, הייתה מאוקטובר 1716, מצבתו של ב. מרדכי. בשנת 1864 נסגר בית העלמין בגלל חוק עירוני חדש, שכדי למנוע מגפות אסר קבורה בתוך העיר. במקום בית עלמין זה נפתחו שני בתי עלמין יהודיים, בית העלמין פילנתרופיה עבור האשכנזים ובית העלמין הספרדי ברחוב שרבאן וודה עבור קהילת הספרדים."

text: :::לא נסמך על מקורות, למרות שקיימים - המצבה משנת 1716 מאפשרת למקם את בית הקברות במאה ה-18. על איזה מקורות אתה מסתמך כאשר אתה קובע כי בית הקברות הוקם במאה ה-17?

text: :::לרחוב פיליפסקו אין שום חשיבות לגבי הערך וגם לא להיותה של בוקרשט בירתה של נסיכות ולאכיה אין כל חשיבות לגבי הערך. רחוב פיליפסקולי היה השם הקודם של רחוב סבסטופול לפני שינוי השם אחרי 1853, אך אין כל הוכחה שרחוב זה היה בכלל קיים (בשם זה או בשם אחר) בשנת 1716. הרחוב כונה Ulita Filipescului על שמה של משפחת פיליפסקו שבנתה שם בית מפואר בין השנים 1846-1850.

text: :::כאשר הוקם בית הקברות, לפחות בשנת 1716, לא היו ברחוב פיליפסקו (אם היה קיים בכלל) המספרים 13-17. זה היה מקום שכוח אל מחוץ לעיר. אלה המספרים שקיימים היום ברחוב סבסטופול.

text: :::בית העלמין כונה "סבסטופול" רק לאחר שינוי שם הרחוב, בזמן כלשהו לא ידוע אחרי מלמחמת קרים. לכן יש חשיבות לשינוי שם הרחוב.

text: :::אנא זכור כי ויקיפדיה היא מיזם שיתופי המתבסס על כך שעורכים שונים תורמים לשיפור ערכים קיימים. התנגדותך לשיפור הערך אינה מובנת. Ilanagl • שיחה 16:11, 12 באפריל 2024 (IDT)
replies: text: ::::אני לא רואה שום שיפור בהתמקדות בהיסטוריה של שם הרחוב ואני לא מתכוון להמשיך במרתון זה - ראי תשובתי כסופית. בברכה. ליש • שיחה 17:54, 12 באפריל 2024 (IDT)
thread_title:  קישור שם הרחוב לעיר סבסטופול